Polisievrou vas ná sy glo grimering steelArgieffoto. ŉ Polisievrou van Noordwes is in hegtenis geneem nadat sy glo grimering by ŉ Clicks-winkel in Potchefstroom gesteel het. Sers. Kelebogile Moiloa, ŉ polisiewoordvoerder, het Dinsdag gesê die vrou, ŉ luitenant kolonel, is Vrydag by die Clicks-winkel by die Mooirivier-winkelsentrum in hegtenis geneem nadat sy glo twee maskarabuisies ter waarde van R130 gesteel het. Moiloa het gesê die beampte was nie aan diens toe die voorval plaasgevind het nie. Die beampte moet binnekort in die Potchefstroomse landdroshof verskyn.